**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO PROTOKOLAS**

  Nr.

Posėdis įvyko 2017 m. vasario 1 d. 15.30 val.

Posėdžio pirmininkas Raimondas Tamošauskas.

Posėdžio sekretorė Milda Milbutaitė.

Dalyvavo: Valdemaras Anužis, Klaipėdos miesto savivaldybės tarybos narys; Jolanta Braukylienė, Klaipėdos pramonininkų asociacijos administracijos direktorė; Tatjana Fedotova, Klaipėdos miesto savivaldybės tarybos narė; Laima Juknienė, Klaipėdos miesto švietimo darbuotojų profesinės sąjungos atstovė; Remigijus Kalnius, Lietuvos jūrininkų sąjungos pirmininko pavaduotojas teisininkas; Judita Simonavičiūtė, Klaipėdos miesto savivaldybės tarybos narė.

DARBOTVARKĖ:

1. Klaipėdos miesto savivaldybės 2017–2019 m. strateginio veiklos plano pristatymas. Pranešėja Indrė Butenienė, Klaipėdos miesto savivaldybės administracijos Strateginio planavimo skyriaus vedėja.

2. Trišalės tarybos 2017 m. veiklos plano svarstymas.

1. SVARSTYTA. Klaipėdos miesto savivaldybės 2017–2019 m. strateginio veiklos plano pristatymas.

Pranešėja Indrė Butenienė pristatė Klaipėdos miesto savivaldybės 2017–2019 m. strateginį veiklos planą. Misija – teikti miesto bendruomenei kokybiškas paslaugas, atitinkančias suinteresuotų šalių išreikštus poreikius ir lūkesčius. I. Butenienė teigė, kad vidutiniškai veiklai įgyvendinti per visus trejus metus reikės apie 200 mln. eurų iš visų šaltinių, kuriais disponuojama – savivaldybės biudžetas, ES struktūrinių fondų lėšos ir kitos lėšos. Iš svarbiausių veiklų per 3 metus įvardijo keturių dokumentų parengimą – Kultūros strategija, Ekonominės plėtros strategija, Darnaus judumo planas ir Bendrasis planas. Taip pat I. Butenienė papasakojo apie svarbius investicinius projektus, įgyvendinamus 2017–2019 m. centrinėje, pietinėje ir šiaurinėje miesto dalyse.

R. Tamošauskas paklausė, ar yra kas nors numatyta dėl kiemų infrastruktūros ir miesto tvarkymo.

I. Butenienė atsakė, kad yra – savivaldybė yra pasitvirtinusi tokią programą.

R. Kalnius paklausė, ar per 3 m. bus sprendžiama problema sankryžoje Taikos pr.–Šilutės pl.–Jakų žiedas?

I. Butenienė atsakė, kad savivaldybė yra įsitraukusi į savo planus projektinių sprendinių pasiūlymų parengimą.

J. Braukylienė paklausė, ar yra sąrašas kompensacijų priemonių, kurios galėtų atsirasti kaip kompensacija už uosto plėtros planus?

J. Simonavičiūtė atsakė, kad čia ir yra didžiausia bėda ir pradžioje miestas siūlė daryti bendrąjį planą kartu. Taip pat ji pažymėjo, kad dviejų planų rengimas yra įdomus ir „aštrus“ klausimas.

J. Braukylienė ir R. Tamošauskas pritarė, kad šį klausimą būtų galima įtraukti į Trišalės tarybos veiklos planą.

J. Braukylienė pasiūlė, kad trišalė taryba galėtų prisijungti prie kažkokio svarstymo etapo, o ne daryti atskirą posėdį.

NUTARTA. Informacija išklausyta.

2. SVARSTYTA. Trišalės tarybos 2017 m. veiklos planas.

NUTARTA. Aptartas Trišalės tarybos 2017 m. veiklos planas pateiktas koreguoti.

|  |  |
| --- | --- |
| Posėdžio pirmininkas | Raimondas Tamošauskas |
|  |
| Posėdžio sekretorė | Milda Milbutaitė |